Document ID: /roh_data/filtered/fineweb-2-filterrobots_roh.jsonl.gz/16337

«Nus n’essan betg vegnì perina en tut ils puncts», ha ditg Burkhalter a la conferenza da medias suenter l’inscunter. Las discussiuns ed il dialog sajan però stads solids, constructivs e positivs. Ins haja discurrì davart las chaussas che funcziunan, però er davart puncts da dispita.
Relaziuns bilateralas en il center
En il center dals discurs sajan stadas las relaziuns bilateralas tranter la Svizra e la Russia, uschia Burkhalter. Plinavant sajan ins sa barattads davart las differentas opiniuns en las dumondas internaziunalas actualas. L’ultim inscunter uffizial sin basa dals ministers è stà ils 12 d’avrigl 2013. Lura eran Burkhalter e Lawrow s’inscuntrads a Neuchâtel.
RR novitads 16:00